 -
                                  udskrift
                                      af
                     sø- og handelsrettens dombog
                                  ──────────
den 26. juni 2000 blev af retten i sagen
p-0069-99
jørgen christensen
   mod
v.b.e. fast ejendom aps under
konkurs
(advokat frantz palludan)
afsagt sålydende
                                    d o m:
sagens spørgsmål er, om sagsøger, jørgen christensen, som separatist har haft krav på
udlevering af et klimaanlæg fra sagsøgte, v.b.e. fast ejendom aps under konkurs, og om han
som følge af manglende udlevering kan afkræve boet betaling af 25.000 kr.
påstande
jørgen christensen har nedlagt påstand om, at v.b.e. fast ejendom aps under konkurs skal
betale 25.000 kr. med tillæg af sædvanlig procesrente fra den 14. oktober 1996, subsidiært fra
                                               - 2 -
sagens anlæg den 22. december 1999.
den principale rentepåstand er nedlagt under henvisning til en rykkerskrivelse af 14. oktober
1996. skrivelsen er ikke fremlagt i sagen.
v.b.e. fast ejendom aps under konkurs har nedlagt påstand om frifindelse.
nærmere om sagen:
v.b.e. fast ejendom aps er et af flere selskaber i en koncern, hvor v.b.e. holding a/s er
moderselskab. v.b.e. fast ejendom aps blev erklæret konkurs den 18. august 1995, efter at
moderselskabet var erklæret konkurs den 1. august 1995. jørgen christensen var direktør i
v.b.e. fast ejendom aps indtil konkursen. bestyrelsen bestod af jørgen christensen og dennes
ægtefælle, jytte christensen.
ejendommen møngevej 1 i vejby tjente indtil foråret 1995 som kontor for koncernens
selskaber.
ved købsaftale af 14. juni 1996 solgte det sagsøgte konkursbo denne ejendom til
virksomheden b.m. grafik aps for en samlet købesum på 537.000 kr. under købsaftalens
punkt 3 anføres bl.a., at "inventar medfølger ikke."
til brug for konkursboets behandling indhentede kurator, advokat frantz paludan ved advokat
carsten ceutz, i februar 1996 hos søndergaard consult aps en vurdering af kontorinventar på
adressen møngevej 1. vurderingen omtaler ikke klimaanlæg.
ved brev af 27. juni 1996 blev jytte christensens advokat af kurator anmodet om at specificere
og dokumentere jytte christensens eventuelle separatistrettigheder til inventar på
ejendommen møngevej 1. det blev anført, at inventaret i modsat fald ville blive solgt til
ejendomskøber, der allerede havde tilbudt at betale 15.000 kr. for dette.
i denne anledning redegjorde jørgen christensen ved brev af 4. juli 1996 nærmere for, hvilket
inventar, der efter hans opfattelse tilhørte ham og jytte christensen. af brevet fremgår bl.a.:
"...
                                               - 3 -
at alt hvad der er på kontoret i vejby og på kontoret i rågeleje af ældre dato end stiftelsen af
moderselskabet v.b.e. holding a/s tilhører mig og min hustru i fællesskab.
det drejer sig specielt om samtlige skriveborde, vinkelborde, rulleborde og skabe af tysk
fabrikat.
...
herudover tilhører inventar på kontoret i vejby min hustru i det omfang dette er indkøb i
forbindelse med etableringen af min hustrus mæglerforretning i årene 1987-90...
...
en mindelig løsning på sagen kan være et udkøb helt eller delvis til 3-mand, anvist af mig.
tilbudssummen herfor kunne være det foreliggende købstilbud fra køber af ejendommen, tillagt
kr. 1,00, såfremt tilbuddet er rimeligt i overenstemmelse til den foretagne vurdering.
derved undgås senere diskussion om "småtingsafdelingen" d.v.s. de personlige ting, såvel
personalets og som jeg og min hustru har henstående i ejendommen.
dette være ting som privatejede telefoner, udstyrsgenstande f.eks. kinesisk benarbejde, og
hvad med f.eks. de angivne lædermøbler, som i øvrigt er afbildet på de fotografier der beror
hos advokat henrik andersen, over personligt indbo.
...
yderligere krav vil bortfalde straks, eftersom ordningen vil medføre min hustru mulighed for
påny at kunne drive ejendomsmæglerforretning, idet adgang og udlevering af alt hvad der
drejer sig om drift heraf, på denne måde løses."
brevet omtaler ikke klimaanlæg.
kurator afviste ved brev af 7. juli 1996 det fremsatte separatistkrav. i brevet anføres
endvidere bl.a.:
"...
de tilbyder i deres skrivelse at formidle et salg af inventaret til trediemand for den tilbudte
købesum med tillæg af 1 kr.
for at sikre at inventaret sælges til højest mulige provenu skal jeg - alene af kommercielle
                                               - 4 -
hensyn - herved acceptere, at inventaret sælges til en af dem anvist tredjemand på følgende
vilkår:
1. købesummen fastsættes til kr. 15.001,00 og skal være modtaget indsigelsesfrit og
betingelsesløst på mit kontor senest tirsdag den 9. juli 1996 kl. 15.00 i banknoteret check eller
kontanter.
2. købet omfatter det på ejendommen møngevej 1 værende eksisterende inventar på
tidspunktet for købesummens betaling, og ikke inventar som de eller jytte christensen mener
burde være på eller have været på ejendommen.
3. inventaret sælges i øvrigt uden ansvar for konkursboet, kuratorerne, panthaverne og
skifteretten, og sælger fraskriver sig ethvert ansvar - bortset fra vanhjemmel - for inventaret
og dettes tilstand, lovlighed og eventuelle mangler. den endelige køber skal gøres bekendt
hermed og bekendt med, at forholdsmæssigt afslag, krav om erstatning og retten til at ophæve
handelen ikke kan gøres gældende over for sælger uanset mængden og standen af inventar,
samt at købesummen er fastsat under hensyntagen hertil.
..."
ved telefax af 7. juli 1996 til kurator bekræftede jørgen christensen, at alt inventar på
ejendommen var købt, idet han tilføjede: "...mindst som anført i søndergaard consult aps'
specifikation af 13. februar 1996."
ved brev af 9. juli 1996 overbragte jørgen christensen på vegne sine døtre christina og
charlotte christensen som købere en check på 15.001 kr. til kurator som købesum for
inventaret. i brevet henvises til de i kurators brev af 7. juli 1996 pkt. 2 og 3 opstillede
betingelser for købet.
under en afleveringsforretning på ejendommen den 10. og 11. juli 1996 opstod der uenighed
om, hvorvidt der i salget af inventargenstande skulle medfølge telefoncentral, køleskab og
klimaanlæg. kurator accepterede efterfølgende at udlevere telefoncentral og køleskab til jørgen
christensen.
ved telefax af 30. juli 1996 fastholdt jørgen christensen, at klimaanlægget skulle medfølge i
overdragelsen og anførte bl.a., at "de pådrager dem en erstatningspligt ved at jeg ikke kan
                                                - 5 -
levere det af dem afkøbte aggregat."
den 31. juli 1996 blev der påny afholdt afleveringsforretning. ved telefax af 2. august 1996
fremsendte kura tor til jørgen christensen referat af afleveringsforretningen. af referatet
fremgår bl.a., at kurator fortsat er af den opfattelse, at klimaanlægget gribes af ejendommens
pant og derfor ikke er omfattet af købet af inventargenstande, men at kurator vil forespørge
ejendomskøber, om denne vil gøre brug af anlægget, således at dette i modsat fald udleveres
til jørgen christensen.
ved brev af 22. august 1996 til jørgen christensen meddelte kurator bl.a., at ejendomskøber
havde fastholdt, at klimaanlægget er ejendomstilbehør, hvorfor klimaanlægget ikke ville blive
udleveret.
af en fremlagt faktura af 21. december 1993 fra virksomheden clima consult fremgår, at det
omhandlede klimaanlæg er leveret til jørgen christensens virksomhed for en pris af 45.000 kr.
inkl. moms.
ifølge et fremlagt tilbud af 14. august 1996 fra e. mortensen & søn a/s vvs- og
ventilationsteknik vil den samlede pris for tilslutning af "eksisterende ventilationsunit til
eksisterende kanalgennemføringer incl. levering af nye fleksible tilslutningskanaler" andrage
1.500 kr. ekskl. moms, idet tilbuddet efter sit indhold ikke omfatter bygningsmæssige
efterreparationer ved dørindfatning.
af et fremlagt panthaverregnskab for ejendommen møngevej 1 fremgår, at der er påført
panthaverne en udgift på 3.625 kr. som følge af ødelagt væg og retablering af klimaanlæggets
montering i ejendommen.
ved brev af 28. maj 1999 anmeldte jørgen christensen et krav på 25.000 kr. i konkursboet,
svarende til den påståede værdi af klimaanlægget.
ved brev af 14. oktober 1999 indstillede kurator den anmeldte fordring til afvisning, idet det i
brevet bl.a. anføres, at konkursboet tidligere har afvist kravet.
af en fremlagt aftale af 21. december 1999 fremgår, at christina og charlotte christensens
                                               - 6 -
fordring på udlevering af klimaanlægget er overdraget til jørgen christensen.
forklaringer
erik jensen har forklaret, at han er ingeniør og driver virksomheden clima consult, der
leverer varme- og ventilationsanlæg til kontorer, industrivirksomheder, m.v. han kender
jørgen christensen lidt, idet dennes virksomhed har støbt gulve for ham, ligesom han har mødt
ham hos en fælles bekendt.
klimaanlægget er leveret af hans virksomhed. da der var tale om et demoanlæg, var
salgsprisen 20% lavere end normalt. anlægget står frit som et slags skab, tager luft ind
foroven og puster luft ud forneden, renser luften for røg og urenheder og anvendes i kontorer,
skoler, m.v. det leveres som en enhed med al automatik indbygget. det er ikke muligt at
indbygge det i en ejendom, og det skal blot tilsluttes el.
efter leveringen så han på et tidspunkt anlægget stå på møngevej i en dørniche. han
accepterede senere, muligvis i 1994 eller 1995, at købe det tilbage for et mindre beløb end
salgsprisen. han husker ikke nøjagtigt prisen, men anser det for sikkert, at han ville have
betalt 25.000 kr. med fradrag af moms, idet anlægget fremtrådte nærmest som nyt.
carsten ceutz har forklaret, at han var bobehandlende advokat for kurator i v.b.e. fast
ejendom aps, advokat frantz paludan. han forestod herunder salget af ejendommen møngevej
1 i vejby.
ejendommen viste sig at være overbelånt. 1. prioriteten var et pantebrev til rd på 335.000 kr.
2. prioriteten var et ejerpantebrev til lokalbanken på 260.000 kr. herudover var der to udlæg
på hver 120.000 kr. til told & skat. i forbindelse med salget blev der afregnet ca. 150.000 kr.
til lokalbanken. der blev derfor ikke lavet aftaler med panthaverne om frigivelse af tilbehør
omfattet af tinglysningslovens § 38.
første gang han så ejendommen, var den fuldt møbleret. klimaanlægget var placeret i et rum
lidt væk fra hoveddøren. det stod i en niche, og man kunne ikke indefra se, hvor nichen førte
hen. anlægget fremtrådte derved som en del af ejendommen. næste gang han var på
ejendommen, var anlægget pillet ud af nichen og stod opad væggen. man kunne nu se
                                               - 7 -
udsugningskanaler dér, hvor anlægget havde stået før. i panthaverregnskabet er der medtaget
en udgift til retablering, da ejendomskøberen, b.m. grafik aps, krævede refusion for udgifter i
anledning af, at jørgen christensen havde flyttet anlægget. han besidder ikke særlig viden om
klimaanlæg.
på ejendommen henstod tillige en række andre effekter, bl.a. arkivskabe, skriveborde og
møbler i øvrigt. b.m. grafik aps tilbød efter en besigtigelse af ejendommen at købe inventaret
for en slumpsum på 15.000 kr. derfor angav købsaftalen, at inventaret ikke medfulgte. jørgen
og jytte christensen var allerede forud for ejendomshandelen blevet anmodet om at fremsende
dokumentation for disses eventuelle ejerforhold til inventar, men sådan dokumentation var ikke
fremkommet.
han forstod jørgen christensens brev af 4. juli 1996 vedrørende køb af inventar på kontoret i
vejby således, at formålet var at muliggøre retablering af jytte christensens
ejendomsmæglervirksomhed samt at få personlige effekter udleveret.
han deltog i en afleveringsforretning med jørgen christensen på ejendommen. jørgen
christensen oplyste, at han havde solgt klimaanlægget. på forespørgsel fastholdt b.m. grafik
aps, at klimaanlægget skulle medfølge i ejendomshandlen. derimod ønskede ejendomskøber
ikke at gøre brug af et køleskab, som jørgen christensen herefter fik udleveret. efter det af
jørgen christensen i 1996 rejste krav om udlevering af klimaanlægget meddelte han denne, at
dette ikke kunne ske. han hørte herefter først om klimaanlægget påny i forbindelse med, at
kravet ved brev af 28. maj 1999 blev anmeldt i konkursboet.
procedure
jørgen christensen har anført, at klimaanlægget ikke er en ejendomstilbehørsgenstand, der
er omfattet af tinglysningslovens § 38. klimaanlægget var fritstående og fik strøm gennem en
almindelig stikkontakt. det var let transportabelt med hjul og vejede ikke meget. opstilling
krævede ikke byggetilladelse. der var ikke tale om en permanent opstilling, idet anlægget stod
ulovligt i en døråbning, hvorved ejendommens eneste flugtvej blokeredes. da erik jensen er
fagmand, må der lægges afgørende vægt på hans forklaring, hvorefter anlægget ikke kunne
indbygges i ejendommen.
                                               - 8 -
det var efter aftalen om sagsøgers køb af inventar utvivlsomt, at klimaanlægget skulle
medfølge. i brev af 7. juli 1996 accepterer kurator således, at købet omfatter det på
ejendommen møngevej 1 værende inventar på tidspunktet for købesummens betaling. dette
kan kun forstås som alt inventar, undtagen det allerede bortfjernede. henvisningen i hans eget
brev af samme dato til vurderingen fra søndergaard consult aps angiver udtrykkeligt, at der
mindst skal medfølge det i vurderingen omhandlede inventar og således ikke kun dette.
efter erik jensens forklaring må det anses for godtgjort, at sagsøger har lidt et tab svarende til
det påstævnte beløb. sagsøgers købspris er endvidere dokumenteret ved den fremlagte
faktura. kurator har forsømt at indhente oplysninger om anlæggets værdi. anlæggets mar-
kedspris er antagelig noget højere end det påstævnte beløb. han har lidt et rentetab som følge
af, at anlæggets videresalgspris er udeblevet. renter kræves fra den 14. oktober 1996, hvor
rykkerskrivelse til kurator blev fremsendt.
der foreligger ikke passivitet fra sagsøgers side. i brev af 30. juli 1996 til kurator rejste
sagsøger udtrykkeligt krav om levering af klimaanlægget, og på dette tidspunkt burde kurator
have noteret kravet i gældbo gen. ved sagsøgers efterfølgende formelle anmeldelse af kravet
den 28. maj 1999 svarede kurator i brev af 14. oktober 1999, at sagsøgers krav tidligere var
afvist, hvilket dokumenterer, at kurator har været bekendt med kravet gennem længere tid.
v.b.e. fast ejendom aps under konkurs har anført, at klimaanlægget som naturligt og
sædvanligt tilbehør medfulgte ved salget af den faste ejendom til b.m. grafik aps, og at
anlægget tillige er omfattet af tinglysningslovens § 38. b.m. grafik aps har gjort krav på
klimaanlægget, og ejendommens panthavere har ikke givet afkald på rettighederne i henhold
til § 38, hvorved bemærkes, at panthaverne led tab ved salget, og at ethvert provenu
ubeskåret skulle tilgå disse. disse forhold udelukker i sig selv, at sagsøger kan gøre krav
gældende i anledning af den manglende udlevering af klimaanlægget.
en fortolkning af aftalen om overdragelse af inventar fører ligeledes til, at sagsøger ikke har
krav på klimaanlægget. hans tilbud om køb af inventaret viser klart, at han blot ønskede at
komme i besiddelse af personlige effekter samt effekter til brug for retablering af jytte
christensens ejendomsmæglerforretning. sagsøger kan ikke henvise til, at klimaanlægget også
skulle bruges i forretningen, da han indgik i forhandlinger med erik jensen om dennes
tilbagekøb af anlægget. i brev af 7. juli 1996 henviser jørgen christensen til søndergaard
consult aps' vurdering, og heri nævnes klimaanlægget ikke. sagsøger har bevisbyrden for, at
                                              - 9 -
klimaanlægget er omfattet af aftalen om køb af inventar, og denne bevisbyrde er ikke løftet.
sagsøger er i henhold til vilkårene for overdragelse af inventar afskåret fra at rejse krav om
forholdsmæssigt afslag eller erstatning og fra at gøre retten til ophævelse af handelen
gældende. dette gælder også vedrørende ændringer i mængden og standen af det inventar,
der var omfattet af aftalen.
der er ikke dokumenteret et tab, der berettiger til fremsættelse af krav. erik jensens forklaring
udgør i den forbindelse ikke noget bevis, idet han ikke var sikker. sagsøger har ej heller
nærmere anført, hvilken misligholdelsesbeføjelse der gøres gældende. såfremt det er reglerne
om erstatning i kontrakt, burde der være reklameret. der er endvidere udvist passivitet, idet
sagsøger først anmelder fordringen i boet ved brev af 28. maj 1999, næsten tre år efter, at
kravet af sagsøger er konstateret.
endvidere er der ikke grundlag for, at sagsøger kan kræve procesrenter fra den 14. oktober
1996.
rettens begrundelse og resultat
det lægges ved sagens afgørelse til grund, at klimaanlægget var placeret i en dørniche på
ejendommen møngevej 1, men i øvrigt ikke havde anden rumlig forbindelse til den faste
ejendom end sædvanlig tilslutning til el-nettet. der er herved lagt vægt på den af erik jensen
afgivne forklaring, hvorefter anlægget var af en type, der leveres som en enhed med al
automatik indbygget, ikke er mulig at indbygge og blot skal tilsluttes el. under disse
omstændigheder kan klimaanlægget ikke anses for at være omfattet af pantet i den faste
ejendom i henhold til tinglysningslovens § 38, eller for uden særlig aftale at medfølge ved
overdragelsen af den faste ejendom.
da aftalen om boets salg af inventar ifølge pkt. 2 i kurators brev af 7. juli 1996 omfatter alt på
ejendommen værende inventar på tidspunktet for købesummens betaling, og da
klimaanlægget befandt sig på ejendommen, da jørgen christensen den 9. juli 1996 overbragte
købesummen, er klimaanlægget efter aftalens indhold omfattet af denne.
jørgen christensen, der efter konkursboets nægtelse af at udlevere klimaanlægget dels
reklamerede herover i telefax af 30. juli 1996, dels fastholdt udleveringskravet efter
                                              - 10 -
afleveringsforretningen den 31. juli 1996, findes ikke som følge af pkt. 3 i
leveringsbetingelserne i kurators brev af 7. juli 1996 at være afskåret fra at fremsætte krav på
erstatning for manglende levering af anlægget. da erik jensen ifølge sin forklaring har tilbudt
at betale jørgen christensen 20.000 kr. for anlægget, findes erstatningsbeløbet i mangel af
andre oplysninger at burde ansættes hertil.
jørgen christensens anmeldelse af 28. maj 1999 i konkursboet er sket så betids, at fordringen
i henhold til konkurslovens regler derom kan tages i betragtning. da jørgen christensen
endvidere gentagne gange forud for, at kurator ved brev af 22. august 1996 gav endeligt af-
slag på udlevering af klimaanlægget, havde fastholdt kravet på udlevering og heller ikke efter
modtagelsen af brevet fra kurator gav udtryk for, at udleveringskravet nu var frafaldet, findes
det betænkeligt at anse jørgen christensens krav for bortfaldet ved passivitet.
kravet forrentes i mangel af dokumentation for, at
renter kan kræves på andet grundlag, med sædvanlig procesrente fra sagens anlæg den 22.
december 1999 til betaling sker.
       thi kendes for ret:
sagsøgte, v.b.e. fast ejendom aps under konkurs, skal til sagsøger, jørgen christensen, inden
14 dage betale 20.000 kr. med tillæg af sædvanlig procesrente fra den 22. december 1999 til
betaling sker.
inden samme frist betaler sagsøgte til sagsøger 830 kr. i sagsomkostninger.
               steen mejer hansen
                                     (sign.)
                         udskriftens rigtighed bekræftes
                     - 11 -
p. j. v. sø- og handelsretten, den
